Projekts

LATVIJAS REPUBLIKAS MINISTRU KABINETS

20\_\_.gada \_\_\_\_\_\_\_\_\_\_\_\_\_\_\_ Noteikumi Nr.

Rīgā (prot. Nr. .§)

**Kārtība, kādā elektronisko sakaru komersants aprīko elektronisko sakaru tīklu ar iekārtām, kas likumā noteiktajos gadījumos nodrošina operatīvās informācijas iegūšanu no tehniskajiem līdzekļiem un sarunu operatīvu noklausīšanos**

Izdoti saskaņā ar Elektronisko

sakaru likuma [96 .panta](https://likumi.lv/ta/id/96611-elektronisko-sakaru-likums#p69) otro daļu

1. Noteikumi nosaka kārtību, kādā elektronisko sakaru komersants (turpmāk – komersants) aprīko elektronisko sakaru tīklu (turpmāk – tīkls) ar iekārtām, kas likumā noteiktajos gadījumos nodrošina operatīvās informācijas iegūšanu no tehniskajiem līdzekļiem un sarunu operatīvu noklausīšanos.

2. Lai tīklu aprīkotu ar iekārtām, kas ļauj iegūt operatīvo informāciju un operatīvi noklausīties sarunas, komersants tīklā ierīko tīkla pārtveršanas punktu (punktus) un nodrošina [Satversmes](https://likumi.lv/ta/id/57980-latvijas-republikas-satversme) aizsardzības birojam piekļuvi pārtveršanas punktam (punktiem).

3. Pārtveršanas punkta (punktu) ierīkošana notiek šādā secībā:

3.1. [Satversmes](https://likumi.lv/ta/id/57980-latvijas-republikas-satversme) aizsardzības birojs iesniedz komersantam tehnisko uzdevumu saistībā ar pārtveršanas punkta (punktu) izveidi;

3.2. komersants divu mēnešu laikā precizē tehnisko uzdevumu un saskaņo ar [Satversmes](https://likumi.lv/ta/id/57980-latvijas-republikas-satversme) aizsardzības biroju pārtveršanas punkta (punktu) tehniskā projekta (turpmāk – tehniskais projekts) izstrādes termiņu;

3.3. komersants izstrādā tehnisko projektu, saskaņo to ar [Satversmes](https://likumi.lv/ta/id/57980-latvijas-republikas-satversme) aizsardzības biroju un vienojas par minētā projekta īstenošanas termiņu;

[3.4](https://likumi.lv/ta/id/57980-latvijas-republikas-satversme#p3.4). komersants tehniskajā projektā paredzētajos termiņos ierīko pārtveršanas punktu (punktus) un nodod to (tos) [Satversmes](https://likumi.lv/ta/id/57980-latvijas-republikas-satversme) aizsardzības biroja lietošanā. Komersants saskaņo ar [Satversmes](https://likumi.lv/ta/id/57980-latvijas-republikas-satversme) aizsardzības biroju tīkla pārtveršanas punkta (punktu) lietošanas termiņu.

4. Ja pārtveršanas punkta (punktu) ekspluatācijas gaitā komersants plāno savā tīklā veikt izmaiņas, kas ietekmēs pārtveršanas punkta (punktu) darbību, komersants par tām informē [Satversmes](https://likumi.lv/ta/id/57980-latvijas-republikas-satversme) aizsardzības biroju sešus mēnešus pirms plānoto tehnisko izmaiņu izdarīšanas vai trīs mēnešus pirms cita veida izmaiņu izdarīšanas.

5. Par nepieciešamību precizēt tīkla pārtveršanas punkta (punktu) darbības kvantitatīvos parametrus (datu pārraides ātrums, pārtveramās informācijas apjoms un citi) [Satversmes](https://likumi.lv/ta/id/57980-latvijas-republikas-satversme) aizsardzības birojs informē komersantu trīs mēnešus iepriekš. Komersants tehnisko iespēju robežās koriģē tīkla pārtveršanas punkta (punktu) darbības kvantitatīvos parametrus triju mēnešu laikā pēc [Satversmes](https://likumi.lv/ta/id/57980-latvijas-republikas-satversme) aizsardzības biroja informācijas saņemšanas.

Ministru prezidents A.K.Kariņš

Satiksmes ministrs T.Linkaits

Iesniedzējs: satiksmes ministrs T.Linkaits

Vīza: Valsts sekretāra vietā -

valsts sekretāra vietniece L.Austrupe